cyanic-selkie/wikianc huggingface dataset:
สวัสดิการสังคมในประเทศเยอรมนี
ในกรณีที่มีการเจ็บป่วย ลูกจ้างทุกคนมีสิทธิได้รับค่าแรงงานเต็มอัตราเป็นเวลา 6 สัปดาห์ หลังจากนั้นบริษัทประกันเจ็บป่วยจะจ่ายเงินค่าป่วยไข้ให้อีกทั้ง 72 สัปดาห์ บริษัทประกันเจ็บป่วยนี้ต้องรับภาระค่ารักษาโรคทั่วไป ค่ารักษาโรคฟัน ค่ายาและค่าโรงพยาบาล
ในกรณีที่มีอุบัติเหตุเนื่องจากการทำงานนั้น และเกิดโรคภัยจากการทำงานอาชีพ ลูกจ้างจะได้รับเงินประกันอุบัติเหตุ นายจ้างจะเป็นผู้จ่ายเงินเบี้ยประกันอุบัติเหตุตามลำพังฝ่ายเดียว บำนาญที่จ่ายเนื่องจากอุบัติเหตุจนไม่สามารถประกอบอาชีพได้ ก็จะได้รับการจ่ายให้เป็นรายปี ซึ่งจะผกผันไปตามกฎหมายการพัฒนาค่าแรงงาน ตั้งแต่วันที่ 1 เมษายน 1971 การประกันอุบัติเหตุตามกฎหมายได้ขยายรวมถึงนิสิต นักศึกษา นักเรียน และเด็กๆในโรงเรียนอนุบาล
สหพันธ์สาธารณรัฐเยอรมันเป็นประเทศแรกที่ประสบความสำเร็จในการจัดหลักประกันด้านสังคมและสุขภาพให้แก่ประชาชนด้วยระบบประกันสังคมหรือประกันภาคบังคับ ปรัชญาและหลักการพื้นฐานสำคัญของระบบการเมืองเยอรมันคือ ความเป็นอันหนึ่งอันเดียวกันของคนในสังคม (Solidarity) การกระจายอำนาจและบทบาทหน้าที่ระหว่างหน่วยงานรัฐ (ส่วนกลาง ภูมิภาค) และเอกชน (Subsidiarity) เป็นพื้นฐานการพัฒนาองค์กรทางสังคมจากล่างขึ้นบน กระจายอำนาจในการแปลงนโยบายไปสู่การปฏิบัติให้กับหน่วยงานท้องถิ่นหรือภาคเอกชนในการดำเนินการ และแนวคิดหลักที่สามคือ การมีองค์กรร่วม (Corporatist organization) ที่จะมีตัวแทนทั้งสองประเภทคือทั้งจากตัวแทนวิชาชีพ และตัวแทนที่มาจากการเลือกตั้ง ในระบบสุขภาพเองก็ตั้งอยู่บนพื้นฐานดังกล่าว ระบบบริการสุขภาพของเยอรมันนั้น ภาครัฐมีบทบาทหลักในการสร้างกรอบกฎหมายในการควบคุมกำกับ ในขณะที่การดำเนินงานนั้นกระจายให้องค์กรเอกชนที่ไม่แสวงหากำไรเป็นผู้ดำเนินการตามที่กฎหมายกำหนด ไม่ว่าจะเป็นกองทุนการเจ็บป่วย และการจัดบริการ ทั้งนี้จะมีการกำกับกันและปฏิสัมพันธ์กันผ่านทางองค์กรที่เป็นตัวแทนของแต่ละกลุ่ม เช่น สมาคมกองทุนการเจ็บป่วย (Association of Sickness funds) สมาคมแพทย์ (Association of Panel Doctors) ฯลฯ
การปฏิรูปในเยอรมันนั้นมุ่งเน้นการให้ประโยชน์กับประชาชนและสังคมโดยรวมเป็นที่ตั้ง การกำหนดให้มีกฎหมายประกันสุขภาพทำให้ประชาชนกลุ่มต่างๆได้รับหลักประกันด้านสุขภาพแบบทั่วหน้า ในขณะที่การกำหนดความสัมพันธ์ขององค์กรต่างๆในสังคมก็เพื่อเป็นการคานอำนาจและการตรวจสอบซึ่งกันและกัน ทำให้ระบบโปร่งใสขึ้น การปฏิรูปช่วงหลังที่มุ่งเน้นการควบคุมรายจ่ายนั้นก็เป็นความพยายามในการควบคุมพฤติกรรมของผู้ให้บริการและโรงพยาบาลเป็นหลัก เพื่อควบคุมไม่ให้รายจ่ายด้านสุขภาพนั้นเพิ่มมากว่ารายได้ของประชาชน กล่าวโดยสรุปความสำเร็จของการปฏิรูประบบสุขภาพของเยอรมันนั้นเกิดจาก ปรัชญาและหลักการพื้นฐานของสังคม เป็นหลัก ในขณะที่บริบทด้านการเมือง ภาวะเศรษฐกิจ อิทธิพลของกลุ่มต่างๆ และภาระค่าใช้จ่ายด้านสุขภาพนั้นเป็นแรงผลักดันสำคัญของการปฏิรูป
ปาปาปา
ปาปาปา (Bar Bar Bar; ) เป็นซิงเกิลในอัลบั้มชุดที่สอง และซิงเกิลที่สี่ของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์ และ ซีเจอี&เอ็มมิวสิก
ที่มาและความสำเร็จ
ปาปาปา ออกเผยแพร่ทางดิจิตัลในวันที่ 20 มิถุนายน ค.ศ. 2013 ซึ่งซิงเกิลนี้ทำให้เครยอนป๊อปได้แจ้งเกิดอย่างเต็มตัว และเป็นที่รู้จักกันอย่างแพร่หลาย หลังจากที่วงได้เปิดตัวออกมาในปีก่อนหน้านั้น และได้ออกอัลบั้มชุดแรกแต่ทว่าไม่ประสบความสำเร็จ ทางวงจึงต้องโปรโมตด้วยตนเองด้วยวิธีการตลาดแบบกองโจร ด้วยการเปิดเพลงเต้นเองตามท้องถนนย่านชุมชนหรือศูนย์การค้าต่าง ๆ ได้รับความสนใจบ้าง ไม่ได้รับความสนใจบ้าง พบกับสภาพอากาศที่หนาวเหน็บบ้าง เนื่องจากวงยังไม่เป็นที่รู้จัก จึงได้รับการปฏิเสธจากรายการโปรโมตศิลปินเพลงทางสถานีโทรทัศน์ต่าง ๆ 250px|thumb|left|ท่าเต้นในเพลงนี้ที่โด่งดัง ในเดือนธันวาคม ค.ศ. 2013 เนื้อหาของเพลงว่าด้วยการทำตัวเองให้สนุกสนาน อย่าซึมเศร้าเหงาหงอยอยู่กับบ้าน ให้ทุกคนออกข้างนอกมาเต้นด้วยกัน โดยคำว่า "ปาปาปา" ไม่มีความหมาย แต่เป็นเสียงจังหวะในดนตรีประกอบ และจากท่าเต้นในเพลงนี้ที่โดดเด่นเป็นเอกลักษณ์ไม่เหมือนใคร ดูแล้วตลก สนุกสนาน ด้วยการที่สมาชิกแต่ละคนของวงสวมใส่ชุดวอร์มสีสันสดใส พร้อมหมวกกันน็อก  และด้วยการเต้นที่ยืนเรียงแถวหน้ากระดานกระโดดขึ้นลง ๆ สลับกันแบบสลับฟันปลาหรือกระบอกสูบรถยนต์ ทำให้ซิงเกิลนี้ได้รับความนิยมในเวลาไม่นาน และขึ้นสู่อันดับ 1 ในบิลบอร์ดและเค-ป๊อปฮอต100 ได้สำเร็จ อีกทั้งยังทำให้เครยอนป๊อปชนะเอ็กโซในการรายการมิวสิกแบงก์ ในวันที่ 30 สิงหาคม ค.ศ. 2013 ได้ด้วย
ในตอนแรก คิม ยู มิน ผู้แต่งตั้งใจจะให้ปาปาปาเป็นซิงเกิลของเค-มัช บอยแบนด์ซึ่งเป็นศิลปินวงถัดจากเครยอนป๊อป ในสังกัดโครมเอนเตอร์เทนเมนต์ แต่ ฮวาง ฮย็อน ชาง ประธานและผู้ก่อตั้งบริษัทได้ยินเข้ามีความคิดว่านี่ควรจะเป็นซิงเกิลของเครยอนป๊อปมากกว่า โดยหลังจากที่แม้แต่บันทึกเสียงเสร็จแล้ว คิม ยู มินยังได้แก้ไขเนื้ออีกหลายครั้ง
มิวสิกวิดีโอของปาปาปา หลังจากได้เผยแพร่ในยูทิวบ์มีจำนวนยอดเข้าชมถึง 22 ล้านครั้ง ในเดือนตุลาคม ค.ศ. 2014 และหลังจากการทำมิวสิกวิดีโอโกลบอลเวอร์ชัน ซึ่งเป็นมิวสิกวิดีโอตัวที่สอง ก็ได้รับความนิยมเช่นเดียวกัน หลังจากการเผยแพร่ได้ 5 วัน ก็มียอดชมถึงหลักล้าน โดยมีการล้อเลียนมิวสิกวิดีโอ Gangnam Style ของไซ ที่เคยประสบความสำเร็จอย่างถล่มทลายก่อนหน้านั้นด้วย ซึ่งเครยอนป๊อปได้รับการจับตามองว่าอาจสร้างปรากฏการณ์ในแบบเดียวกันเกิดขึ้น นอกจากนี้แล้ว ปาปาปา ยังได้สร้างปรากฏการณ์อีกมากในวงการบันเทิงด้วยการมีการเต้นเลียนแบบมากมายจากทั้งศิลปินชื่อดัง เช่น เอ็มแบล็ก หรือเกิลส์เจเนอเรชัน รวมถึงบุคคลทั่วไปตามที่สาธารณะในแบบกองโจร หรือแฟลชม็อบ และยังได้รับความนิยมถึงต่างประเทศ เช่น ประเทศไทยด้วย
และจากความสำเร็จของปาปาปา ทำให้เครยอนป๊อปได้เซ็นสัญญากับโซนีมิวสิก ซึ่งเป็นค่ายเพลงระดับยักษ์ใหญ่ของโลก
อนุวรรตน์ ทับวัง
อนุวรรตน์ ทับวัง (ชื่อเดิม : สุรัช ทับวัง) หรือที่รู้จักกันในชื่อของ เป้ ไฮ-ร็อก เป็นนักร้องนำวงไฮ-ร็อก
ประวัติ
เป้ เกิดเมื่อวันที่ 20 พฤศจิกายน พ.ศ. 2511 ที่บริเวณสี่แยกแคราย ในเขตอำเภอเมือง จังหวัดนนทบุรี ในครอบครัวชาวไทยมุสลิม ฐานะทางบ้านยากจนมาก โดยพ่อซึ่งเป็นหัวหน้าครอบครัวมีรายได้จากการถักแหหาปลาเพียงวันละ 100 บาท เท่านั้น บ้านที่อยู่ไม่มีหลังคาและฝาบ้าน ประกอบกับมีลูกมาก จึงทำให้เป้ต้องออกมาทำงานหาเลี้ยงครอบครัวโดยที่จบการศึกษาเพียงแค่ชั้นประถมศึกษาปีที่ 6 เท่านั้น
เป้ออกมาทำงานโดยเป็นนักดนตรีเล่นดนตรีตามสถานบันเทิงต่าง ๆ ยามค่ำคืนตามพี่ชาย แต่เมื่อหักค่าใช้จ่ายต่อวันแล้วก็เหลือไม่เท่าไหร่ โดยเป้เป็นคนชอบร้องเพลงมาตั้งแต่เด็กแล้ว โดยมักจะร้องด้วยโทนเสียงสูงไม่ว่าจะเป็นเพลงลูกทุ่งหรือเพลงร็อกเพราะต้องร้องแข่งกับดนตรี เคยตั้งวงดนตรีขึ้นมาเล่น ๆ ในสมัยเด็ก ชื่อ "เดอะ จักจั่น"
เป้ได้ถูกชักชวนให้เข้าร่วมวงไฮ-ร็อก เมื่อทางวงกำลังขาดนักร้องนำ เป้ตัดสินใจไปร่วมกับวง โดยต้องทะเลาะกับพี่ชายอย่างรุนแรง เนื่องจากพี่ชายไม่เห็นด้วย หลังจากเข้าร่วมวงไฮ-ร็อก ได้ไม่นาน เป้ก็ตัดสินใจอีกครั้งออกอัลบั้มกับบริษัท อาร์.เอส.โปรโมชั่น เนื่องจากเสือ ธนพล อินทฤทธิ์ แมวมองของทางค่ายเห็นแววเข้า
เพียงแค่ชุดแรก ไฮ-ร็อก ประสบความสำเร็จอย่างคาดไม่ถึง ด้วยเสียงร้องอันสูงแหลมโดดเด่นเป็นเอกลักษณ์ของตัวเอง ทำให้ ไฮ-ร็อก เป็นที่รู้จักของแฟนเพลงได้ในระยะเวลาไม่นาน และออกอัลบั้มชุดต่อมาตามมาในภายหลัง
ในปี พ.ศ. 2537 เป้ ไฮ-ร็อก ได้ออกอัลบั้มพิเศษของตนเองร่วมกับ เจี๊ยบ พิสุทธิ์ ทรัพย์วิจิตร ในชื่อชุด "ร็อกอำพัน" ประสบความสำเร็จอย่างมาก และได้ร่วมเล่นคอนเสิร์ต ชอร์ต ชาร์จ ช็อก ร็อก คอนเสิร์ต เสืออำพัน อีกด้วย และต่อมาในปี พ.ศ. 2541 ทั้งคู่ก็ร่วมกันออกอัลบั้มชุดที่ 2 คือ "ร็อกอำพัน ลูกคอไฟ" อีกชุดหนึ่งด้วย
ชีวิตส่วนตัว
ชีวิตส่วนตัว เป้ ไฮ-ร็อก เคยสมรสมาแล้วกับนักแสดงสาว การ์ตูน ณัชชา ปิ่นดอกไม้ มีบุตรด้วยกัน 2 คน แต่ต่อมาทั้งคู่ก็ได้เลิกรากัน ต่อมาในปี พ.ศ. 2548 เป้ ไฮ-ร็อก ได้สร้างความฮือฮาอีกครั้ง เมื่อจู่ ๆ ได้หมั้นและแต่งงานกับนักแสดงสาว ษา วรรณษา ทองวิเศษ อย่างกะทันหัน ทั้งคู่อยู่กินกันชั่วระยะเวลาหนึ่งจนมีบุตรด้วยกัน 1 คน แต่ก็เลิกรากันในที่สุด
ในปลายปี พ.ศ. 2550 เป้ ไฮ-ร็อก ปรากฏเป็นข่าวฮือฮาขึ้นมาอีกครั้ง เมื่อตกเป็นข่าวว่าคุกคามวรรณษา อดีตภรรยาและลูก ๆ เนื่องจากอ้างว่าต้องการพบหน้าลูก ๆ จนวรรณษาต้องไปแจ้งความดำเนินคดี และที่สุดศาลแขวงนนทบุรี มีคำสั่งให้ เป้ ไฮ-ร็อก สามารถจดทะเบียนรับรองบุตรได้ และได้เจอลูกสัปดาห์ละ 1 ครั้ง
เขตชาร์ล็อทเทินบวร์ค-วิลเมิร์สดอร์ฟ
แขวง
เขตชาร์ล็อทเทินบวร์ค-วิลเมิร์สดอร์ฟประกอบด้วยแขวง (Ortsteil) จำนวน 7 แขวง ได้แก่:
วงโคจรพ้องคาบโลก
วงโคจรพ้องคาบโลก (geosynchronous orbit, อักษรย่อ: GSO) เป็นวงโคจรที่มีคาบการโคจรเท่ากับคาบการหมุนรอบตัวเองของโลก วัตถุที่อยู่ในวงโคจรนี้จะกลับมาอยู่ตำแหน่งเดิมเมื่อเทียบกับพื้นโลกเมื่อเวลาผ่านไปทุกๆ 1 วันดาราคติ (23 ชั่วโมง 56 นาที 4 วินาที) สำหรับวงโคจรพ้องคาบโลกที่อยู่ในระนาบเดียวกับเส้นศูนย์สูตร เราจะเรียกว่า วงโคจรค้างฟ้า (geostationary earth orbit, อักษรย่อ: GEO)
วงโคจรพ้องคาบโลก มีรัศมี 42,164 กิโลเมตร (26,199 ไมล์) วัตถุที่อยู่ในวงโคจรนี้ จะโคจรด้วยความเร็ว 3.076 กิโลเมตร/วินาที (11,074 กิโลเมตร/ชั่วโมง) ใช้เวลาโคจรรอบโลกหนึ่งรอบ 1,436 นาที
พีลิปโปสที่ 2 แห่งมาเกโดนีอา
พีลิปโปสที่ 2 แห่งมาเกโดนีอา (กรีก: Φίλιππος Β' ὁ Μακεδών-มีความหมายว่า- φίλος (phílos) "เพื่อน" + ἵππος (híppos) "ม้า" ) กษัตริย์แห่งราชอาณาจักรมาเกโดนีอา เกิดเมื่อ 382 ปีก่อน ค.ศ. มีรัชสมัยอยู่ระหว่าง 359–336 ปีก่อนคริสต์ศักราช เป็นพระบิดาของอเล็กซานเดอร์ที่ 3 แห่งมาเกโดนีอา หรือที่รู้จักดีในนาม อเล็กซานเดอร์มหาราช
พีลิปโปสที่ 2 แห่งมาเกโดนีอา มีพระเนตรที่ใช้การได้เพียงข้างเดียว เป็นกษัตริย์นักรบแห่งมาเกโดนีอา ที่ทำการรบเอาชนะนครรัฐต่าง ๆ ของกรีซโบราณได้หลายแห่ง ทั้ง ธีบส์, เอเธนส์ หรือสปาร์ตา  เมื่อพระองค์ทำการยึดครองนครรัฐเอเธนส์ซึ่งเสมือนเป็นศูนย์กลางของกรีซโบราณได้แล้ว ทำให้ชาวกรีกในนครรัฐต่าง ๆ ต้องเปลี่ยนมุมมองที่มีต่อชาวมาเกโดนีอาใหม่ จากที่เคยมองว่าเป็นเพียงชนเผ่าที่เหมือนเป็นเผ่าป่าเถื่อน ไร้อารยธรรมทางเหนือของอาณาจักรเท่านั้น เมื่อพระองค์ไม่ได้ทำลายสิ่งปลูกสร้างต่าง ๆ หรือทำลายอารยธรรมของชาวเอเธนส์ หากแต่พระองค์ได้พยายามเรียนรู้และผสมรวมกันกับอารยธรรมของมาเกโดนีอา และพระองค์ยังได้ส่งเสริมนักวิชาการ นักปราชญ์ชาวเอเธนส์ต่าง ๆ ด้วยว่าจ้างให้ไปเผยแพร่ความรู้ยังมาเกโดนีอา และเป็นอาจารย์สอนวิทยาการต่าง ๆ ให้แก่ชาวมาเกโดนีอา เช่น อริสโตเติล ซึ่งอเล็กซานเดอร์ เมื่อครั้งยังเยาว์วัย ก็เป็นลูกศิษย์ของอริสโตเติลด้วยเช่นกัน
ในการสงคราม พระองค์ได้ปรับปรุงยุทธวิธีการรบแบบใหม่ ทรงพัฒนากองทัพมาเกโดเนียโบราณขึ้นจนถึงจุดสมบูรณ์แบบ โดยใช้การผสมระหว่างกองทหารราบและกองทหารม้าเข้าไว้ด้วยกัน ใช้อาวุธแบบใหม่ คือ ทวนที่มีความยาวกว่า 5 เมตร โดยการใช้กองทหารตั้งแถวหน้ากระดานเดินบุกขึ้นหน้า และใช้ทวนยาวนี้พุ่งทะลุแทงข้าศึก ซึ่งรูปแบบการรบที่ใช้กันต่อมาอย่างยาวนานของกรีซโบราณ อีกทั้งยังประดิษฐ์หน้าไม้ที่มีอานุภาพยิงได้ระยะไกล และทะลวงเข้าถึงเกราะหรือโล่ของข้าศึกได้อีกด้วย
พีลิปโปสที่ 2 แห่งมาเกโดนีอา มีประสงค์ที่จะทำสงครามกับอาณาจักรเปอร์เซีย ที่เสมือนเป็นคู่สงครามกับชาวกรีกมาตลอด แต่ประสงค์ของพระองค์มิทันได้เริ่มขึ้น เมื่อพระองค์สิ้นพระชนม์ลงก่อนเมื่อเดือนตุลาคม 336 ปีก่อนคริสต์ศักราช ขณะที่มีพระชนมายุได้ 46 ปี จากการลอบสังหารด้วยมีดปักเข้าที่พระอุระของมือสังหารที่เดินตามหลังพระองค์ ขณะที่พระองค์อยู่ในงานเฉลิมฉลอง ซึ่งไม่มีใครทราบถึงสาเหตุของการลอบสังหารครั้งนี้  เพราะมือสังหารได้ถูกสังหารโดยทหารองครักษ์ลงก่อนที่จะไต่สวนใด ๆ  ได้มีการสันนิษฐานต่าง ๆ เช่น อาจเป็นการว่าจ้างของกษัตริย์เปอร์เซียด้วยทองคำ เป็นต้น
สโมสรฟุตบอลสยาม
สโมสรฟุตบอลสยาม หรือ สยาม เอฟ.ซี. ก่อตั้งขึ้นครั้งแรกเมื่อปี พ.ศ. 2549 ในชื่อแรกเริ่มคือ สมาคมกีฬาบางกอกกล๊าส เป็นสโมสรฟุตบอลของโรงงานบางกอกกล๊าสซึ่งเป็นโรงงานในเครือของสิงห์ คอร์เปอเรชั่น เพื่อส่งเข้าร่วมการแข่งขันฟุตบอลดิวิชั่นถ้วยพระราชทานฯเป็นฟุตบอลลีกสมัครเล่นของทางสมาคมกีฬาฟุตบอลแห่งประเทศไทยในขณะนั้น หลังจากที่ฝ่ายบริหารสมาคมกีฬาบางกอกกล๊าสได้เข้าเทคโอเวอร์สโมสรฟุตบอลธนาคารกรุงไทยจากไทยพรีเมียร์ลีกในปี พ.ศ. 2552 และได้เปลี่ยนแปลงสโมสรฟุตบอลธนาคารกรุงไทยเป็นสโมสรฟุตบอลบางกอกกล๊าส สมาคมกีฬาบางกอกกล๊าสที่อยู่ในดิวิชั่นถ้วยพระราชทานฯก็ได้มีการเปลี่ยนแปลงเป็นสโมสรฟุตบอลรังสิต หรือ รังสิต เอฟ.ซี. และเป็นทีมน้องของสโมสรฟุตบอลบางกอกกล๊าส ต่อมา รังสิต เอฟ.ซี. ได้เปลี่ยนแปลงชื่อเป็น สโมสรฟุตบอลธนบุรี บีจี ยูไนเต็ด และเปลี่ยนแปลงกลับมาใช้ชื่อ รังสิต เอฟ.ซี. ตามลำดับ
หลังจากที่สมาคมกีฬาฟุตบอลแห่งประเทศไทยฯ ซึ่งเป็นผู้จัดการแข่งขันฟุตบอลลีกอาชีพได้มีการเปลี่ยนแปลงระบบลีกอาชีพและให้สโมสรระดับอาชีพสามารถส่งทีมสำรองหรือทีมบีเข้าร่วมการแข่งขันไทยลีก 4 ผู้บริหารสโมสรฟุตบอลบางกอกกล๊าสจึงเปลี่ยนแปลง รังสิต เอฟ.ซี. เป็น สโมสรฟุตบอลบางกอกกล๊าส ทีมบี หรือ บางกอกกล๊าส เอฟ.ซี. บี เพื่อเป็นทีมสำรองของ บีจีเอฟซี ต่อมาสโมสรได้มีการเปลี่ยนแปลงเป็นสโมสรฟุตบอลบีจีซี หรือ บีจีซี เอฟ.ซี. และในปี พ.ศ. 2562 สโมสรเกิดการเปลี่ยนแปลงครั้งใหม่เป็นสโมสรฟุตบอลสยาม หรือ สยาม เอฟ.ซี. และได้แยกทีมออกจากการเป็นทีมน้องและทีมสำรองของสโมสรฟุตบอลบางกอกกล๊าส หรือ สโมสรฟุตบอลบีจี ปทุม ยูไนเต็ด ในปัจจุบัน (บีจีซีปรับทีม-โลโก้เปลี่ยนชื่อเป็นสยาม เอฟซี)
ในฤดูกาล 2019 สโมสรได้ลงนามบันทึกข้อตกลงความร่วมมือทางด้านกีฬาฟุตบอลกับวิทยาลัยเทคนิคราชสิทธาราม
เจอรีส์เกม
เจอรีส์เกม (Geri's Game) เป็นแอนิเมชันคอมพิวเตอร์แบบสั้นๆ ผลิตโดยพิกซาร์ ออกเมื่อวันที่ 25 พฤศจิกายน 1997
เนื้อเรื่อง
ชายชรากำลังเล่นหมากรุกอยู่คนเดียว เขาได้สับเปลี่ยนมาเล่นอีกด้าน และเขาเล่นกับตัวเอง
จิ้งเหลนจระเข้
จิ้งเหลนจระเข้ (Crocodile skink) สัตว์เลื้อยคลานสกุลหนึ่ง จำพวกจิ้งเหลน (Scincidae) ใช้ชื่อสกุลว่า Tribolonotus
เป็นสัตว์เลื้อยคลานขนาดเล็ก มีลักษณะเด่นคือ ลำตัวมีผิวเรียบลื่นเหมือนจิ้งเหลนทั่วไป แต่ว่ามีเกล็ดแข็งที่เป็นหนามแหลมลักษณะคล้ายกับเกล็ดของจระเข้ อันเป็นที่มาของชื่อสามัญ
การจำแนก
แบ่งออกได้เป็นทั้งหมด 8 ชนิด:
เซนทราดิ
มันเป็นการแปลทับศัพท์เป็นเซนเทรดิ (Zentradi), Zjentohlauedy, Zentrady และ Zentraedi สำหรับการ์ตูนซีรีส์เอนิเมะในชื่อชุด "มาครอส" ของญี่ปุ่น ด้วยการสะกดคำอ่านเป็น Zentraedi จึงเป็นหนึ่งวิธีที่ใช้กันมากที่สุดในการปรับประยุกต์ใช้ในบรรดาจำพวกการ์ตูนเอนิเมะชุดหุ่นยนต์ไฮเทคทั้งหลายของญี่ปุ่น
แคดเมียม
แคดเมียม (cadmium) คือธาตุเคมีที่มีหมายเลขอะตอม 48 และสัญลักษณ์คือ Cd แคดเมียมเป็นโลหะทรานซิชันสีขาว-ฟ้า เป็นธาตุมีพิษ ในธรรมชาติพบอยู่ในแร่สังกะสี แคดเมียมใช้ประโยชน์ในการทำแบตเตอรี่
การประยุกต์
แคดเมียมส่วนใหญ่ (3 ใน 4 ส่วน) ใช้สำหรับผลิตถ่านไฟฟ้า (โดยเฉพาะ ถ่าน Ni-Cd) และส่วนที่เหลือ (1 ใน 4 ส่วน) ส่วนใหญ่ใช้สำหรับทำสีผง สารเคลือบ และโลหะชุบ และเป็นสารทำให้พลาสติกมีความเสถียร อื่น ๆ มีเช่น
ความเป็นพิษ
แคดเมียมเป็นพิษต่อแบคทีเรียโดยเข้าไปแทนที่ไอออนที่จำเป็นต่อการทำงานของเอนไซม์ เช่น สังกะสี หรือจับกับหมู่ –SH ของเอนไซม์ ทำให้เอนไซม์ไม่ทำงาน คนที่ได้รับแคดเมียมมากเกินไปจะเป็นโรคอิไต-อิไต
เมื่อมีการสะสมในระยะยาว จะมีผลกระทบต่อร่างกายดังนี้
1.	หากมีการสะสมมากเกินไปในร่างกายจะทำให้คน หรือสัตว์ที่ได้รับสารแคดเมียม มีโอกาสเป็นหมันได้
2.	แคดเมียมยังเป็นสารที่ก่อให้เกิดโรคมะเร็งและต่อมลูกหมาก
4.	การสูดดมแคดเมียมและไปสะสมในร่างกายจะทำให้เกิดการเจ็บปวดที่กระดูก และทำให้เกิดกระดูกผุ ซึ่งส่งผลให้เกิดเป็นโรคอิไตอิไต 5.	แคดเมียมสามารถสะสมได้ในร่างกายโดยเฉพาะที่ไต อีกทั้งยังทำลายระบบประสาท เช่น ระบบประสาทการดมกลิ่น และเลือดจาง การรับสารแคดเมียมในระยะสั้น
การรับสารแคดเมียมในระยะสั้นนั้นจะมีอาการดังต่อไปนี้
2.	มีอาการหนาวๆร้อนๆ
3.	ปวดศีรษะ
4.	อาเจียน
ซึ่งหากมีอาการเหล่านี้นาน 20 ชั่วโมงก็จะเกิดอาการแน่นหน้าอก ไอรุนแรง และน้ำลายฟูมปากตามมา ซึ่งผู้ที่มีโอกาสได้รับสารส่วนใหญ่จะเป็นคนงานในโรงงานอุตสาหกรรม เช่น โรงงานอุตสาหกรรมรถยนต์ มอเตอรไซด์ หรือโรงงานอุตสาหกรรมที่มีการเชื่อมเหล็กที่มีแคดเมียมเป็นองค์ประกอบ
กฎหมายในการใช้สารแคดเมียม
สารแคดเมียม มีการตั้งกฎหมายการใช้โดยคณะกรรมาธิการยุโรปได้ร่างกฎหมายเรื่องการใช้สารอันตราย โดยจำกัดปริมาณการใช้สารอันตราย เพื่อลดผลกระทบที่มีต่อสุขภาพประชาชนและสิ่งแวดล้อม    ซึ่งแคดเมียมจัดเป็นสารอันตรายที่ตรงตามกฎหมายกำหนด โดยการใช้แคดเมียมนั้นมีการจำกัดสารปริมาณสูงสุดได้ 100 (ppm: part permilion) และอนุญาตใช้สารแคดเมียม ในปริมาณสูงสุดมากกว่าปกติได้ในการผลิตสารเคลือบผิวผลิตภัณฑ์
อีฟไซคีแอนด์เดอะบลูเบียดส์ไวฟ์
"อีฟไซคีแอนด์เดอะบลูเบียดส์ไวฟ์" (Eve, Psyche & the Bluebeard's Wife; ) เป็นเพลงของเกิร์ลกรุปเกาหลีใต้เลเซราฟิม วางจำหน่ายเมื่อวันที่ 23 พฤษภาคม ค.ศ. 2023 โดยเป็นซิงเกิลที่สองจากสตูดิโออัลบั้มเปิดตัวอันฟอร์กิฟเวน เป็นเพลงเจอร์ซีย์คลับที่นำเสนอเนื้อหาเกี่ยวกับพลังหญิง การเสริมสร้างอำนาจในตนเอง และการทำลายข้อห้าม มิวสิกวิดีโอมีสมาชิกของเลเซราฟิมเต้นและเล่นเกมสำหรับเด็ก ทำให้เพลงนี้ได้รับความสนใจเพิ่มขึ้น ทำให้เพลงติดอันดับที่สองในเซอร์เคิลดิจิทัลชาร์ตของเกาหลีใต้ในเดือนต่อมา
เพลงนี้ได้ปล่อยมาอีกหลายเวอร์ชัน ได้แก่ เวอร์ชันรีมิกซ์โดยมีนักร้องบีบี และแร็ปเปอร์มิรานิและคาโม เมื่อวันที่ 27 มิถุนายน 2023 เวอร์ชันภาษาอังกฤษเมื่อวันที่ 6 กรกฎาคม 2023 เวอร์ชันรีมิกซ์ที่มีนักร้อง Upsahl มาร่วมด้วยเมื่อวันที่ 14 กรกฎาคม 2023 เวอร์ชันรีมิกซ์ที่มีนักร้องชาวญี่ปุ่นบริติช รินะ ซาวายามะ มาร่วมด้วยเมื่อวันที่ 28 กรกฎาคม 2023 และเวอร์ชันที่มีนักร้องและนักแต่งเพลงชาวอเมริกัน เดมี โลวาโต มาร่วมด้วยเมื่อวันที่ 4 สิงหาคม 2023
ประสิทธิภาพเชิงพาณิชย์
ในเกาหลีใต้ "อีฟไซคีแอนด์เดอะบลูเบียดส์ไวฟ์" เข้าสู่เซอร์เคิลชาร์ตที่อันดับ 121 เมื่อวันที่ 1 พฤษภาคม 2023 จากการวางจำหน่ายของอันฟอร์กิฟเวน ก่อนจะออกจากชาร์ตในสัปดาห์ต่อมา หลังจากกล่อยมิวสิกวิดีโอก็กลับเข้าสู่ 100 อันดับแรกของชาร์ตในสัปดาห์ของวันที่ 24 พฤษภาคม 2023 และเพิ่มขึ้นเป็นอันดับที่ 34 ในสัปดาห์ต่อมา และติดอันดับสูงสุดที่อันดับสองประจำสัปดาห์วันที่ 25 มิถุนายน 2023
เขตพังโค
พังโค (Pankow) เป็นเขตที่ 3 ของกรุงเบอร์ลิน และเป็นเขตที่มีประชากรมากที่สุด จัดตั้งขึ้นใน ค.ศ. 2001 จากการควบรวมเขตเพร็นทซ์เลาเข้ากับเขตไวเซินเซ เขตนี้ตั้งชื่อตามแม่น้ำพังเคอ
แขวง
เขตพังโคประกอบด้วยแขวง (Ortsteil) จำนวน 13 แขวง ได้แก่:
วาโลแรนต์
วาโลแรนต์ (Valorant ; หรือในรูปแบบ VALORANT) เป็นวิดีโอเกมผู้เล่นหลายคนที่เล่นฟรี แนววิดีโอเกมยิงมุมมองบุคคลที่หนึ่ง พัฒนาและจัดจำหน่ายโดยไรออตเกมส์ สำหรับไมโครซอฟท์ วินโดวส์ เกมประกาศเปิดตัวเป็นครั้งแรกในเดือนตุลาคม พ.ศ. 2562 ด้วยรหัสว่า โปรเจกต์เอ (Project A) ในช่วงเริ่มแรกโคลสเบต้า ถึงในวันที่ 7 เมษายน พ.ศ. 2563 และเปิดตัวเกมอย่างเป็นทางการในวันที่ 2 มิถุนายน พ.ศ. 2563 หลังมีการพัฒนาเกมมาตั้งแต่ พ.ศ. 2557 วาโลแรนต์ได้รับแรงบันดาลใจจากซีรีย์เกมเคาน์เตอร์-สไตรก์ที่เป็นเกมยิงเชิงกลยุทธ์ (Tactical shooter) ได้นำเอากลไกหลายอย่างมาใช้ เช่น เมนูการซื้อ รูปแบบสเปรย์ และความคลาดเคลื่อนขณะเคลื่อนที่
รูปแบบการเล่น
วาโลแรนต์ เป็นวิดีโอเกมออนไลน์หลายผู้เล่น แนวยิงมุมมองบุคคลที่หนึ่ง แนวฮีโร่ชูตเตอร์ที่ใช้ทีมเป็นฐาน  ผู้เล่นแต่ละคนจะเลือกตัวละครที่เรียกว่า "เอเจนท์ (Agents)" เอเจนท์ได้มีการออกแบบจากผู้คนในหลากหลายประเทศและวัฒนธรรมทั่วโลก ในเกมโหมดหลัก ผู้เล่นจะได้รับมอบหมายให้เป็นทีมโจมตีหรือป้องกันโดยในแต่ละทีมมีผู้เล่น 5 คน เอเจนท์มีความสามารถเฉพาะตัว แต่ละเอเจนท์ต้องการการชาร์จแต้มความสามารถอัลทิเมทเฉพาะตัว ใช้การชาร์จแต้มผ่านการฆ่า การตาย การเก็บลูกแก้ว หรือการติดตั้งหรือการกู้สไปก์ เริ่มต้นผู้เล่นทุกคนเริ่มรอบด้วยปืนพก "คลาสสิก" และ "สกิล" หนึ่งรายการขึ้นไป และในรอบต่อ ๆ ไป สามารถซื้ออาวุธและสกิลอื่น ๆ ได้ โดยใช้ระบบเศรษฐกิจในเกมที่ให้เงินตามผลของการเล่นรอบที่ผ่านมา ไม่ว่าจะเป็นการฆ่าผู้เล่น การติดตั้งหรือการกู้สไปก์ ในเกมมีอาวุธหลากหลายประเภท ปืนรอง เช่น ปืนพก และปืนหลัก เช่น ปืนกลมือ ปืนลูกซอง ปืนกล ปืนไรเฟิลจู่โจม และปืนไรเฟิลซุ่มยิง มีอาวุธปืนอัตโนมัติ และปืนกึ่งอัตโนมัติ ที่แต่ละแบบมีรูปแบบการยิงเฉพาะที่ผู้เล่นต้องควบคุมจึงจะยิงได้อย่างแม่นยำ ความแตกต่างทำให้ผู้เล่นค้นหาวิธีการต่าง ๆ ในการติดตั้งสไปก์ และจัดรูปแบบให้กับศัตรูด้วยนักต่อสู้ (scrappers) นักยุทธศาสตร์ (strategists) และนักล่า (hunters) ในทุกรายละเอียด ปัจจุบันมีเอเจนท์ทั้งหมด 22 เอเจนท์ให้เลือกใช้  ได้แก่ Brimstone, Viper, Omen, Cypher, Sova, Sage, Phoenix, Jett, Raze, Breach, Reyna, Killjoy, Skye, Yoru, Astra, KAY/O, Chamber, Neon  Fade, Harbor ,Gekko, Deadlock
วาโลแรนต์ มีโหมดรูปแบบการเล่นต่าง ๆ ให้เลือกเล่น ได้แก่
เอเจนท์
เอเจนท์ แบ่งออกเป็น 4 บทบาท ได้แก่ ดูเอ็ลลิสต์ เซนติเนิล อินิชิเอเทอร์ และคอนโทรลเลอร์ เอเจนท์แต่ละเอเจนท์มีบทบาทที่แตกต่างกัน
ดูเอ็ลลิสต์
ดูเอ็ลลิสต์ (Duelist) มีบทบาทเป็นแนวรุกที่มีความสามารถในการโจมตีและการเข้าปะทะกันของทีม ได้แก่ Jett, Phoenix, Raze, Reyna, Yoru และ Neon
เซนติเนิล
เซนติเนิล (Sentinel) มีบทบาทเป็นแนวป้องกันที่มีความสามารถในการล็อกไซต์และปกป้องเพื่อนร่วมทีมจากศัตรู ได้แก่ Cypher, Killjoy, Sage, Chamber และ Deadlock
อินิชิเอเทอร์
อินิชิเอเทอร์ (Initiator) มีบทบาทในการวางแผนการผลักดันเชิงรุก มีความสามารถในการบุกทะลวงตำแหน่งป้องกันของศัตรู ได้แก่ Breach, KAY/O, Skye, Sova, Fade และ Gekko
คอนโทรลเลอร์
คอนโทรลเลอร์ (Controller) มีความสามารถในการจัดทีมเพื่อความสำเร็จ พวกเขาใช้ยูทิลิตีหนักเพื่อควบคุมการมองเห็นบนแผนที่ ได้แก่ Astra, Brimstone, Omen, Viper และ Harbor
มหากุมภะ สงครามพญาครุฑ
มหากุมภะ สงครามมหาครุฑ (Maha Kumbh: Ek Rahasaya, Ek Kahani) เป็นละครโทรทัศน์ที่ถ่ายทำเมื่อปี ค.ศ. 2015 นำแสดงโดย สิทธัตถะ นิกัม, ปาวาล ราชพัต ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 21.00 น. - 22.00 น. ต่อจากละครเรื่อง อภินิหาร ฮาติม
เนื้อเรื่อง
จากตำนานความเชื่ออันศักดิ์สิทธิ์ในศาสนาฮินดู ถูกถ่ายทอดดัดแปลงเป็นเรื่องราวการเดินทางครั้งยิ่งใหญ่ เรื่องราวของชายหนุ่มผู้มีนามว่า รุดทร (รุด-ทะ-ระ) ที่เกิดมาพร้อมปานรูปพญาครุฑและพลังพิเศษ ผู้เป็น 1 ใน 7 ตำนานครุฑผู้ปกป้องน้ำอมฤตแห่งความเป็นนิรันดร์ของพญาครุฑและพญานาค ให้ปลอดภัยจากจอมอสูรและโจรผู้ร้ายที่หมายปอง ภาระอันหนักอึ้งที่ได้รับการถ่ายทอดจากทายาทครุฑผู้เป็นพ่อ เค้าจะฝ่าฟันอุปสรรคไปได้อย่างไร และจะรักษาน้ำอมฤตไว้ได้หรือไม่
เอดับเบิลยูเอ เวิลด์วูเมนส์ แชมเปี้ยนชิพ
เอดับเบิลยูเอ เวิลด์วูเมนส์ แชมเปี้ยนชิพ (AWA World Women's Championship) เป็นเข็มขัดแชมป์ประเภทหญิงของ American Wrestling Association ก่อตั้งขึ้นเมื่อปี ค.ศ. 1958 และสิ้นสุดลงในปี ค.ศ. 1991
สมาคมสมาพันธ์กีฬาแอฟริกา
สมาคมสมาพันธ์กีฬาแอฟริกา (Association of African Sports Confederations; อักษรย่อ: AASC; Union des Confédérations Sportives Africaines, UCSA; { {lang-ar|أتحادية الكونفدراليات الرياضية الإفريقية}}) เป็นองค์กรระหว่างประเทศสำหรับกีฬาในทวีป แอฟริกา ปัจจุบันมีสำนักงานใหญ่อยู่ที่ อาบูจา ประเทศไนจีเรีย จะดำเนินกิจกรรมผ่านสมัชชาใหญ่ ซึ่งจะเป็นองค์กรสูงสุดและสำนักงานบริหาร ซึ่งจะเป็นองค์กรบริหาร นอกจากนี้ยังอาจจัดตั้งคณะกรรมการเฉพาะกิจถาวรหรือเฉพาะกิจ หากจำเป็น เพื่อช่วยในการปฏิบัติหน้าที่
สโมสรฟุตบอลเรอัลมาดริดในฤดูกาล 2016–17
การแข่งขัน ฤดูกาล 2016–17 ของ สโมสรฟุตบอลเรอัลมาดริด ซึ่งเป็นฤดูกาลที่ 113 ของสโมสร และเป็นฤดูกาลที่ 86 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017.
ย้ายเข้า
รวมค่าใช้จ่ายในการซื้อนักเตะทั้งสิ้น: ▼ 30 ล้านยูโร
ย้ายออก
รายได้สุทธิ: 4.5 ล้านยูโร
โกปาเดลเรย์
มาดริดได้เข้าร่วมการแข่งขันในรอบ 32 ทีมสุดท้าย.
ยูฟ่าแชมเปียนส์ลีก
มาดริดได้เข้าร่วมการแข่งขันในรอบแบ่งกลุ่ม.
สถิติการลงสนามและการทำประตู
† ผู้เล่นที่ออกจากสโมสรระหว่างฤดูกาล
ผู้ทำประตู
''ณ วันที่ 3 มิถุนายน ค.ศ. 2017.''
คลีนชีตส์
''ณ วันที่ 21 พฤษภาคม ค.ศ. 2017.''
1 รวมไปถึง ยูฟ่าซูเปอร์คัพ 2016 และ ฟุตบอลชิงแชมป์สโมสรโลก 2016.
เลิฟลิฟเท็ดมี
เลิฟลิฟเท็ดมี (Love Lifted Me) เป็นสตูดิโออัลบั้มเดี่ยวชุดแรกของเคนนี โรเจอส์ โดย United Artists Records ออกวางจำหน่ายในปี ค.ศ.1976 เป็นอัลบั้มเดี่ยวชุดแรกของ โรเจอส์ หลังจากที่แยกวงกับ เดอะเฟิร์สอิดิชั่น ในช่วงต้นปีดังกล่าว
อัลบั้มนี้ประสบความสำเร็จปานกลาง โดย สามารถขึ้นถึงอันดับ 28 ได้ในชาร์ตเพลงคันทรี่. มีซิงเกิลที่ปล่อยตอนปี 1975 ทั้งหมด 3 เพลง รวมอยู่ในอัลบั้มนี้ด้วย ซึ่งสามารถขึ้นถึงอันดับ 19 ในชาร์ตเพลงคันทรี่ของอเมริกา และข้ามไปยังชาร์ต 100 เพลงฮิตได้ด้วยอันดับที่ 97 ซิงเกิลที่ 2 "Homemade Love" ไม่สามารถขึ้นชาร์ตได้ แต่ซิงเกิลสุดท้าย "While The Felling's Good" สามารถขึ้นถึงอันดับ 46 ได้ในชาร์ตเพลงคันทรี่
วัดหัวกระบือ
วัดหัวกระบือ เป็นวัดราษฎร์สังกัดคณะสงฆ์มหานิกาย ตั้งอยู่ริมคลองหัวกระบือ ในแขวงท่าข้าม เขตบางขุนเทียน กรุงเทพมหานคร
แต่เดิมบริเวณวัดหัวกระบือในสมัยกรุงศรีอยุธยาตอนปลายเป็นชุมชนชาวมอญ เรียกชื่อ วัดศีรษะกระบือ เนื่องจากภายในบริเวณวัดมีหัวกระบือหรือศีรษะกระบือจำนวนมาก ต่อมาเปลี่ยนชื่อเป็นวัดหัวกระบือ ในปัจจุบันชาวมอญได้อพยพย้ายไปที่อื่นกันหมด ต่อมาในวันที่ 23 มีนาคม พ.ศ. 2516 พระครูวิบูลย์พัฒนกิตติ์ เจ้าอาวาสในขณะนั้น ท่านก็ทราบว่าวัดนี้มีอาถรรพ์ แล้วเข้าในโบสถ์สังเกตเห็นพระประธานในโบสถ์ (หลวงพ่อโต) ตั้งอยู่พื้นที่ต่ำ พระครูวิบูลย์พัฒนกิตติ์จึงดำเนินการบูรณะโบสถ์แล้วสร้างฐานรองรับองค์พระประธานให้สูงขึ้น นับจากนั้นได้เป็นที่รู้จักของนักท่องเที่ยว วัดได้รับพระราชทานวิสุงคามสีมาเมื่อวันที่ 2 พฤศจิกายน พ.ศ. 2530
สิ่งก่อสร้างในวัดล้วนได้รับการปฏิสังขรณ์ใหม่ อุโบสถมีขนาด 5 ห้อง หันหน้าสู่คลองหัวกระบือ ใบเสมามีลักษณะเล็กทำด้วยหินทรายสีแดง แบบอยุธยาตอนปลาย มีเจดีย์ย่อมุมอยู่ด้านหน้าอุโบสถ
สมาชิกสภาผู้แทนราษฎรจังหวัดพัทลุง
จังหวัดพัทลุง มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพัทลุงมีสมาชิกสภาผู้แทนราษฎรคนแรก คือ ร้อยตรี ถัด รัตนพันธุ์
กลุ่มตะวันออก
คำว่า กลุ่มตะวันออก (Eastern Bloc) เป็นชื่อเรียกที่หมายถึงอดีตรัฐซึ่งปกครองด้วยระบอบสังคมนิยมแบบคอมมิวนิสต์ ซึ่งส่วนใหญ่อยู่ในยุโรปตะวันออก และอาจหมายรวมถึงประเทศที่เข้าร่วมสนธิสัญญาวอร์ซอด้วยเช่นกัน คำว่า "กลุ่มตะวันออก" เป็นชื่อที่ใช้เรียกในยุคสงครามเย็น (ค.ศ. 1946 - ค.ศ. 1989) รัฐต่างๆ ที่อยู่ในโลกตะวันออกส่วนใหญ่เป็นรัฐที่ถูก สหภาพโซเวียตเข้ายึดครองในช่วงสงครามโลกครั้งที่สอง
ศาสนาผี
ศาสนาผี (ສາສະໜາຜີ) หรือ บ้านผี (อาหม: 𑜈𑜃𑜫 𑜇𑜣) เป็นศาสนาดั้งเดิมของกลุ่มชาวไท ศาสนานี้มีลักษณะเป็นสรรพเทวนิยม และแบบลักษณ์พหุเทวนิยม-วิญญาณนิยม ซึ่งรวมบทบาทหมอผี มีความเชื่อที่ผสมผสานกับความเชื่อทางศาสนาพุทธที่ปฏิบัติสืบต่อกัน เป็นการผสมผสานระหว่างแนวทางปฏิบัติของศาสนาพุทธและพราหมณ์-ฮินดูกับความเชื่อดั้งเดิมของท้องถิ่นในภูมิภาคเอเชียตะวันออกเฉียงใต้ ศาสนาผีเป็นศาสนาดั้งเดิมที่โดดเด่นในภูมิภาคเอเชียตะวันออกเฉียงใต้จนกระทั่งศาสนาพุทธและพราหมณ์-ฮินดูเข้ามา อันมีพื้นฐานมาจากความเชื่อและความศรัทธาของชนชาติชาวไทที่เชื่อว่ามีผีหรือเทพสิงสถิตย์อยู่ทุกในทุก ๆ ที่ ความเชื่อนี้กลุ่มชาติพันธุ์ลาวประมาณ 30.7% นับถือ และชาวไทกลุ่มอื่น ๆ ที่มีการนับถือทั่วไปตามแต่ละท้องถิ่น กลมกลืนไปกับศาสนาใหม่ที่เผยแพร่เข้ามาในดินแดนแถบประเทศไทย โดยมีประเพณีคล้ายคลึงกันระหว่างคนอีสานคนไทยและกลุ่มชาติพันธุ์ไทในประเทศหลายประเทศในทางปฏิบัติ แต่ทั้งนี้การนับถือศาสนาผีหาได้ปรากฏเฉพาะชาวไทไม่ ชาวขมุและมอญ-เขมรอื่น ๆ ตลอดจนกลุ่มชาติพันธุ์ม้ง-เมี่ยน ทิเบต-พม่า และกลุ่มชาติพันธุ์อื่นของลาวก็มีการนับถือผีในลักษณะใกล้เคียงกัน
กลุ่มตะวันออก
หลังจากที่สหภาพโซเวียตล่มสลาย รัฐแต่ละรัฐที่อยู่ภายใต้การปกครองของสหภาพโซเวียตก็ได้แยกตัวตั้งตนเป็นอิสระและเปลี่ยนแปลงการปกครองจากระบอบสังคมนิยมเป็นระบอบประชาธิปไตยแทน รวมอีกทั้งประเทศเยอรมันทั้งตะวันออกและตะวันตกก็ได้รวมตัวกันเป็นหนึ่งภายหลังการทำลายกำแพงเบอร์ลิน ทำให้กลุ่มตะวันออกล่มสลาย
ศาสนาผี
ผี เป็นเทพารักษ์สิ่งปลูกสร้างหรือพื้นที่ของสถานที่ สิ่งหรือปรากฏการณ์ธรรมชาติ ผียังเป็นวิญญาณบรรพบุรุษและวิญญาณอื่นที่ปกปักผู้คน และยังมีวิญญาณมุ่งร้าย เทพารักษ์สถานที่ เช่น ผีวัด และหลักเมือง มีการเฉลิมฉลองด้วยการชุมนุมของชุมชนและการถวายอาหาร การแปลงเทพเจ้าฮินดูรวมอยู่ในรายการเทพเจ้าด้วย เทพเจ้ามิใช่ฮินดูพื้นเมืองเรียก ผีแถน ผีแถนพบทั่วไป บางตนเชื่อมโยงกับธาตุสากล คือ สวรรค์ ดิน ไฟและน้ำ
ชาวไทยังเชื่อวิญญาณสามสิบสองตนที่เรียก ขวัญ ซึ่งปกปักร่างกาย และมีการประกอบพิธีกรรมบายศรี ระหว่างโอกาสสำคัญหรือเวลาที่มีความวิตกกังวลเพื่อผูกมัดวิญญาณกับร่างกาย และเชื่อว่าหากวิญญาณเหล่านี้ไม่อยู่กับตัวจะนำพาความเจ็บป่วยหรืออันตรายมา พิธีกรรมบายศรีเรียกขวัญทั้งสามสิบสองกลับมาเพื่อให้สุขภาพ ความมั่งคั่งและความเป็นอยู่ดีของผู้เข้ารับพิธี มีการผูกสายฝ้ายรอบเอวของผู้เข้าร่วมพิธีเพื่อรักษาวิญญาณให้อยู่กับที่ มักมีการดำเนินพิธีกรรมเพื่อต้อนรับแขก ก่อนและหลังการเดินทางยาว และเป็นพิธีกรรมรักษาหรือหลังฟื้นตัวจากความเจ็บป่วย นอกจากนี้ยังเป็นพิธีกรรมศูนย์กลางในการแต่งงานลาวลุ่ม และพิธีการตั้งชื่อเด็กแรกเกิด
ในชีวิตประจำวัน คนส่วนมากเคารพผีที่สถิตอยู่ในเรือนเจ้าที่และเรือนปู่ย่า (ศาลตาปู่) และเชื่อว่าปกป้องบริเวณใกล้เคียงจากอันตราย การถวายดอกไม้ธูปเทียน และมีการขอการคุ้มครองและความช่วยเหลือจากวิญญาณระหว่างการเปลี่ยนแปลงหรือช่วงยากลำบาก เทพเจ้าธรรมชาติมีเทพเจ้าที่สถิตอยู่ในต้นไม้ ภูเขาและป่า วิญญาณชั่วร้าย (ผีเผต) มีขวัญของคนชั่วในชาติก่อนหรือตายโหง เช่น ผีปอบ และผีดิบเทพเจ้าที่สัมพันธ์กับบางสถานที่เช่น ครัวเรือน แม่น้ำหรือป่ามิได้ดีหรือชั่วในตัวเอง และบางครั้งของถวายจะรับประกันการช่วยหลือเกื้อกูลในกิจการของมนุษย์
ศาสนาผีในปัจจุบัน
ในปัจจุบันนี้เรายังสามารถพบเห็นความเชื่อดั้งเดิมของกลุ่มชาติพันธุ์ชาวไท ได้ผสมผสานกับความเชื่ออื่น ๆ ที่ได้รับมาจากภูมิภาคเพื่อนบ้านทั้งศาสนาฮินดูและศาสนาพุทธจากอนุทวีปอินเดียและความเชื่อพื้นเมืองของชาวจีน
สำหรับชาวไทยภาคกลาง, ไทยเชื้อสายจีนหรือไทยสยามนั้นได้ปรากฏหลักฐานหลงเหลือเรื่องความเชื่อศาสนาผีบ้าง อาทิเช่น กลุ่มผีหรือแถนที่ได้รับการยกย่องเสมอเทพชั้นสูงคือ พระหลักเมือง (ผีหลักเมือง) พระเสื้อเมือง (ผีเชื้อเมือง) พระทรงเมือง (ผีนั่งเมือง)
ตัวละครในไฟนอลแฟนตาซี VIII
ด้านล่างเป็นรายชื่อ ตัวละครในไฟนอลแฟนตาซี VIII
ฟังก์ชันพื้นและฟังก์ชันเพดาน
ในทางคณิตศาสตร์และวิทยาการคอมพิวเตอร์ ฟังก์ชันพื้น (floor function) คือฟังก์ชันที่จับคู่จำนวนจริงไปยังจำนวนเต็มที่อยู่ก่อนหน้า นั่นคือ floor (x) เป็นจำนวนเต็มมากที่สุดที่ไม่มากกว่า x
ส่วน ฟังก์ชันเพดาน (ceiling function) คือฟังก์ชันที่จับคู่จำนวนจริงไปยังจำนวนเต็มที่อยู่ถัดจากจำนวนนั้น นั่นคือ ceiling (x) คือจำนวนเต็มน้อยที่สุดที่ไม่น้อยกว่า x
กราฟของฟังก์ชันพื้นและเพดานทั้งหมด มีลักษณะคล้ายฟังก์ชันขั้นบันได แต่ไม่ใช่ฟังก์ชันขั้นบันได เนื่องจากมีช่วงบนแกน x เป็นจำนวนอนันต์
สัญกรณ์
ฟังก์ชันพื้นอาจเรียกว่าเป็น ฟังก์ชันจำนวนเต็มมากสุด (greatest integer function) หรือ อองเทียร์ (entier หมายถึงจำนวนเต็มในภาษาฝรั่งเศส) และสำหรับฟังก์ชันพื้นของจำนวนที่ไม่เป็นลบ x อาจเรียกว่าเป็น ภาคจำนวนเต็ม (integral part) ของ x ในภาษาโปรแกรมอื่นที่นอกเหนือจากภาษาเอพีแอล มักจะใช้สัญกรณ์ว่า  (ภาษาอัลกอล), , หรือไม่ก็   (ภาษาซี/ซีพลัสพลัส) ในทางคณิตศาสตร์ สัญกรณ์สำหรับฟังก์ชันนี้สามารถเขียนเป็นวงเล็บเหลี่ยมตัวหนาหรือซ้อนสองก็ได้ [\![x]\!]
ส่วนฟังก์ชันเพดานอาจเรียกว่าเป็น ฟังก์ชันจำนวนเต็มน้อยสุด (least integer function) ในภาษาโปรแกรมอื่นมักจะใช้แทนด้วย  หรือ   ในทางคณิตศาสตร์ มีสัญกรณ์อีกแบบหนึ่งคือวงเล็บเหลี่ยมตัวหนาหรือซ้อนสองที่หันออก ]\!]x[\![ หรือใช้เพียงแค่วงเล็บเหลี่ยมธรรมดาหันออกก็ได้ ] x [
ตัวอย่าง
สำหรับนิยามของภาคเศษส่วน ดูในหัวข้อถัดไป
นิยามและสมบัติ
ในสูตรคณิตศาสตร์ต่อไปนี้ สมมติให้ x, y เป็นจำนวนจริง k, m, n เป็นจำนวนเต็ม และ \mathbb{Z} คือเซตของจำนวนเต็ม (อันประกอบด้วยจำนวนเต็มบวก จำนวนเต็มลบ และศูนย์)
ฟังก์ชันพื้นและเพดานสามารถนิยามได้ด้วยเซตดังนี้
เนื่องจากช่วงครึ่งเปิดความยาวหนึ่งหน่วย จะมีจำนวนเต็มเพียงหนึ่งตัวในช่วงนั้น ดังนั้นสำหรับจำนวนจริง x ใด ๆ จะมีจำนวนเต็ม m และ n ที่ทำให้ เราจะได้ และ  ซึ่งก็ถือว่าเป็นนิยามอย่างหนึ่งเช่นกัน
นอกจากนี้ก็ยังมี และ
การเทียบเท่า
สูตรเหล่านี้สามารถใช้ถอดฟังก์ชันพื้นและฟังก์ชันเพดานออกจากนิพจน์
และสำหรับอสมการ
สูตรเหล่านี้แสดงให้เห็นถึงผลจากการบวกด้วยจำนวนเต็ม n ภายในฟังก์ชัน
ความสัมพันธ์ระหว่างฟังก์ชัน
จากนิยามเราสามารถสรุปได้ว่า
สลับเครื่องหมายในอาร์กิวเมนต์ของฟังก์ชันพื้นและเพดาน
สลับเครื่องหมายในอาร์กิวเมนต์ของภาคเศษส่วน
ฟังก์ชันพื้น ฟังก์ชันเพดาน และภาคเศษส่วน เป็นฟังก์ชันนิจพล
ใช้ฟังก์ชันพื้นและเพดานซ้อนกัน ผลลัพธ์ที่ได้คือฟังก์ชันที่อยู่ในสุด
กำหนดให้ y มีค่าคงตัว x mod y จะเป็นนิจพล
และจากนิยาม
ผลหาร
ถ้า n ≠ 0 แล้ว
ถ้า n เป็นจำนวนเต็มบวก
ถ้า m เป็นจำนวนเต็มบวก
ซึ่งเมื่อ m = 2 จะทำให้เกิดสมบัตินี้
กรณีทั่วไปสำหรับจำนวนเต็มบวก m
ถ้า m และ n เป็นจำนวนเต็มบวกและเป็นจำนวนเฉพาะสัมพัทธ์ จะได้
เนื่องจากสูตรข้างต้น m และ n มีความสมมาตรต่อกัน จึงสามารถกระจายฝั่งซ้ายของเครื่องหมายเท่ากับได้ดังนี้
และสำหรับกรณีทั่วไป เมื่อ m และ n เป็นจำนวนเต็มบวก
สิ่งนี้เรียกว่า กฎการแลกเปลี่ยน
ผลหารซ้อน
สำหรับจำนวนเต็มบวก m และ n และจำนวนจริง x
ความต่อเนื่อง
ฟังก์ชันทั้งหมดที่กล่าวมาไม่เป็นฟังก์ชันต่อเนื่อง แต่เป็นฟังก์ชันเชิงเส้นเป็นช่วง ซึ่ง ⌊x⌋ กับ ⌈x⌉ เป็นฟังก์ชันคงตัวในแต่ละช่วง และไม่ต่อเนื่องที่จำนวนเต็ม {x} ก็ไม่ต่อเนื่องที่จำนวนเต็มเช่นกัน แต่ไม่ได้เป็นฟังก์ชันคงตัว ส่วน x mod y เป็นฟังก์ชันที่ไม่ต่อเนื่องที่พหุคูณของ y ถ้าให้ y มีค่าคงตัว
⌊x⌋ ถือได้ว่าเป็นฟังก์ชันกึ่งต่อเนื่องบน (upper semi-continuous function) และ ⌈x⌉ กับ {x} เป็นฟังก์ชันกึ่งต่อเนื่องล่าง (lower semi-continuous function) ส่วน x mod y จะเป็นฟังก์ชันกึ่งต่อเนื่องล่างเมื่อ y เป็นจำนวนบวก และเป็นฟังก์ชันกึ่งต่อเนื่องบนเมื่อ y เป็นจำนวนลบ
การกระจายอนุกรม
เนื่องจากฟังก์ชันทั้งหมดที่กล่าวมาไม่ต่อเนื่อง จึงไม่มีฟังก์ชันใดที่เขียนแทนด้วยการกระจายอนุกรมกำลังได้ และเนื่องจากฟังก์ชันพื้นและเพดานไม่เป็นคาบ (periodic) สองฟังก์ชันนี้จึงไม่มีการกระจายอนุกรมฟูรีเย
สำหรับ x mod y โดยที่ y มีค่าคงตัว มีการกระจายฟูรีเยดังนี้
ด้วยสมบัติที่ว่า {x} = x mod 1 ดังนั้นจะได้
ในจุดที่เกิดความไม่ต่อเนื่อง อนุกรมฟูรีเยจะลู่เข้าค่าใดค่าหนึ่งที่เป็นค่าเฉลี่ยของลิมิตทางซ้ายและทางขวา สำหรับ x mod y ซึ่ง y มีค่าคงตัว อนุกรมฟูรีเยจะลู่เข้า y / 2 ที่ตำแหน่งพหุคูณของ y ส่วนในจุดอื่น ๆ ที่มีความต่อเนื่อง อนุกรมจะลู่เข้าค่าจริง
จากสูตรที่ว่า {x} = x − ⌊x⌋ จึงสรุปได้ว่า
ภาคเศษส่วน
ภาคเศษส่วน (fractional part) เป็นฟังก์ชันฟันเลื่อย เขียนแทนด้วย {x} สำหรับทุกจำนวนจริง x ซึ่งนิยามโดยสูตรนี้
ภาคเศษส่วนของ x จะมีค่าอยู่ระหว่าง 0 กับ 1 นั่นคือ
ถ้า x เป็นจำนวนบวก ฟังก์ชันพื้นของ x สามารถสรุปได้อย่างง่ายว่า เป็นค่า x ที่ตัดตัวเลขหลังจุดทศนิยมออกไป ดังนั้นภาคเศษส่วนของ x ก็คือค่า x ที่ตัดตัวเลขหน้าจุดทศนิยมออกไป
มอดุโล
การดำเนินการมอดุโล (modulo) เขียนแทนด้วย x mod y สำหรับจำนวนจริง x และ y โดยที่ y ≠ 0 นิยามโดยสูตรนี้
ผลลัพธ์ของ x mod y จะมีค่าอยู่ระหว่าง 0 ถึง y นั่นคือ
ถ้า x เป็นจำนวนเต็มและ y เป็นจำนวนเต็มบวก
การแลกเปลี่ยนกำลังสอง
ขั้นตอนแรก สัญลักษณ์เลอช็องดร์ถูกนำมาเขียนอธิบายด้วยบทตั้งของเกาส์
ขั้นตอนที่สองคือใช้การให้เหตุผลทางเรขาคณิตเพื่อที่จะแสดงว่า
จากนั้นจึงเอาสูตรทั้งสองมารวมกัน ทำให้เกิดการแลกเปลี่ยนกำลังสอง
สูตรต่อไปนี้เป็นการใช้ฟังก์ชันพื้นเพื่อแสดงลักษณะกำลังสองของจำนวนขนาดเล็ก มอดุโลกับจำนวนเฉพาะ p
จำนวนหลัก
จำนวนหลักของจำนวนเต็มบวก k ในฐาน b คำนวณได้จาก
ตัวประกอบของแฟกทอเรียล
กำหนดให้ n เป็นจำนวนเต็มบวกและ p เป็นจำนวนเฉพาะ (ซึ่งเป็นบวกเช่นกัน) กำลังสูงสุดของ p ที่สามารถหาร n! (แฟกทอเรียลของ n) ได้ลงตัว คำนวณได้จากสูตรนี้ ผลรวมของอนุกรมนี้จำกัด เนื่องจากฟังก์ชันพื้นจะให้ผลลัพธ์เป็นศูนย์เมื่อ pk > n
ลำดับบีตตี
ลำดับบีตตี (Beatty sequence) ได้แสดงไว้ว่าจำนวนอตรรกยะที่เป็นบวกทุกจำนวน เมื่อผ่านฟังก์ชันพื้นแล้วจะเป็นส่วนหนึ่งของจำนวนธรรมชาติซึ่งเป็นสมาชิกของลำดับสองลำดับคู่กัน
ค่าคงตัวออยเลอร์-แมสเชโรนี
สูตรที่ใช้แสดงค่าคงตัวออยเลอร์-แมสเชโรนี γ = 0.57721 56649 … ที่เกี่ยวกับฟังก์ชันพื้นและเพดาน ตัวอย่างเช่น
ฟังก์ชันซีตาของรีมันน์
ฟังก์ชันภาคเศษส่วนปรากฏในการแจกแจงปริพันธ์ของฟังก์ชันซีตาของรีมันน์ ซึ่งสามารถพิสูจน์ได้อย่างตรงไปตรงมาด้วยการหาปริพันธ์โดยการแยกส่วน โดยสมมติว่า φ (x) คือฟังก์ชันใด ๆ ที่มีความต่อเนื่องและหาอนุพันธ์ได้ในช่วงปิด [a, b]
กำหนดให้ φ (n) = n−s สำหรับส่วนจริงของ s ที่มากกว่า 1 และกำหนดให้ a, b เป็นจำนวนเต็ม ซึ่ง b มีค่าเข้าใกล้อนันต์ จะได้
สูตรนี้สามารถใช้ได้กับทุกค่าของ s ที่มีส่วนจริงมากกว่า −1 (ยกเว้นเมื่อ s = 1 เพราะจุดนั้นเป็นโพล) และเมื่อรวมเข้ากับการกระจายฟูรีเยของ {x} จะทำให้สามารถใช้ฟังก์ชันซีตาได้กับทั้งระนาบเชิงซ้อน และใช้สำหรับพิสูจน์สมการเชิงฟังก์ชัน
สำหรับ s = σ + i t ภายในแถบวิกฤต (critical strip) เช่น 0 < σ < 1 Balthasar van der Pol ได้ใช้สูตรนี้เพื่อสร้างคอมพิวเตอร์แอนะล็อกสำหรับคำนวณรากของฟังก์ชันซีตาเมื่อ ค.ศ. 1974
สูตรเกี่ยวกับจำนวนเฉพาะ
n จะเป็นจำนวนเฉพาะ ก็ต่อเมื่อ
กำหนดให้ r > 1 เป็นจำนวนเต็ม, pn คือจำนวนเฉพาะตัวที่ n และ α ซึ่งนิยามโดย
เราจะได้ว่า
มีจำนวน θ = 1.3064… ซึ่งมีสมบัติว่า จำนวนทั้งหมดในลำดับ เป็นจำนวนเฉพาะ
และมีจำนวน ω = 1.9287800… ซึ่งมีสมบัติว่า จำนวนทั้งหมดในลำดับ เป็นจำนวนเฉพาะ
π (x) เป็นฟังก์ชันนับจำนวนเฉพาะ คือนับว่ามีจำนวนเฉพาะอยู่เท่าไรที่มีค่าน้อยกว่าหรือเท่ากับ x ซึ่งเป็นการลดทอนมาจากทฤษฎีบทของวิลสันที่ว่า
และถ้าหาก n ≥ 2 จะได้
แต่สูตรในส่วนนี้ที่กล่าวมาทั้งหมด ไม่มีการนำไปใช้จริงในทางปฏิบัติ
ข้อปัญหาที่แก้ได้
รามานุจันได้ส่งข้อปัญหาที่เกี่ยวกับฟังก์ชันพื้นเหล่านี้ลงใน Journal of the Indian Mathematical Society
ถ้า n เป็นจำนวนเต็มบวก จงพิสูจน์ว่า
ข้อปัญหาที่แก้ไม่ได้
จากการศึกษาข้อปัญหาของวาริง ได้นำไปสู่ปัญหาที่ยังไม่สามารถแก้ได้จนปัจจุบัน นั่นคือ
จริงหรือไม่ที่จำนวนเต็มบวก k ใด ๆ โดยที่ k ≥ 6 ทำให้เงื่อนไขนี้เป็นจริง
เคิร์ต มาห์เลอร์ เคยพิสูจน์และสรุปว่า มีเพียงจำนวนจำกัดจำนวนหนึ่งเท่านั้นสำหรับ k ที่ตรงตามเงื่อนไขข้างต้น นอกเหนือจากนั้นยังไม่สามารถสรุปได้
ภาษาโปรแกรม
ภาษาซี ภาษาซีพลัสพลัส และภาษาอื่น ๆ ที่เกี่ยวข้อง (เช่นภาษาซีชาร์ป ภาษาจาวา) มีฟังก์ชันมาตรฐาน  สำหรับฟังก์ชันพื้น และ   สำหรับฟังก์ชันเพดาน
นอกจากนี้ยังมีอีกวิธีการหนึ่งคือการแปลงจำนวนจุดลอยตัว (floating point) ไปเป็นจำนวนเต็มโดยการกำกับชนิดข้อมูล  ซึ่งจะทำให้ตัวเลขที่อยู่หลังจุดทศนิยมถูกตัดออกไปทั้งหมด ไม่ว่าจำนวนนั้นจะเป็นบวกหรือลบ หรือกล่าวอีกนัยหนึ่งคือ ถูกปัดเศษไปยังค่าศูนย์
กีฬายกน้ำหนักในโอลิมปิกฤดูร้อน 1932
การแข่งขันกีฬายกน้ำหนักในกีฬาโอลิมปิกฤดูร้อน 1932 จัดการแข่งขันที่ลอสแอนเจลิส ประเทศสหรัฐอเมริกา มีการชิงชัย 5 เหรียญทอง
ฟากฟ้าคีรีดาว
ฟากฟ้าคีรีดาว (My Himalayan Embrace) เป็นละครโทรทัศน์ไทยแนวโรแมนติก-ดราม่า-ระทึกขวัญ - แฟนตาซี ผลิตโดย เป่า จิน จง จากบทประพันธ์ สิริพีรี และบทโทรทัศน์ พัญสร นำแสดงโดย ณวัสน์ ภู่พันธัชสีห์, สาริน รณเกียรติ, ภูริตา สุปินชุมภู และนักแสดงรุ่นใหญ่ ฉัตรชัย เปล่งพานิช, สินจัย เปล่งพานิช, จอนนี่ แอนโฟเน่, เก็จมณี วรรธนะสิน พร้อมด้วยนักแสดงระดับฝีมือชั้นเยี่ยม นันทนัช โล่ห์สุวรรณ และอีกมากมาย
งานสร้าง
ฟากฟ้าคีรีดาว ถ่ายทำในหลายจังหวัดของประเทศไทย เช่น เชียงใหม่ เชียงราย เพชรบูรณ์ และยังถ่ายทำในต่างประเทศ อย่างเมืองศิมลา ในรัฐหิมาจัลประเทศ ทางตอนเหนือของประเทศอินเดีย และยอดเขากุลมาร์คในแคชเมียร์ ที่อินเดียมีการจ้างทีมงานท้องถิ่นและนักแสดงประกอบอินเดียกว่า 100 คน มีการถ่ายฉากสำคัญที่ วัดชาขู (Jakhu Temple) หรือวัดหนุมานที่มีรูปปั้นหนุมานสูงกว่า 33 เมตร มีการปิดสนามบินบนเขาถ่ายทำ และเลือกถ่ายทำในโรงแรมสวยบนยอดเขาที่มีประวัติกว่า 82 ปี เป็นฉากคฤหาสน์ ถ่ายทำที่ทะเลสาบดาล
เพลงประกอบละคร คือเพลง "ฟ้ามีดาว" และ "ฉันมีเธอ" ร้องโดยณวัสน์
โมหิต เรนะ
โมหิต เรนะ (Mohit Raina) เป็นนักแสดงชายชาวอินเดีย มีชื่อเสียงโด่งดังจากบท พระศิวะ จากซีรีส์เรื่อง ศิวะ พระมหาเทพ และเรื่อง มหาภารตะ และบทบาท พระเจ้าอโศกมหาราช ในซีรีส์เรื่อง อโศกมหาราช
ทูพีเอ็มไทยแลนด์สเปเชียลเอดิชัน
ทูพีเอ็มไทยแลนด์สเปเชียลเอดิชัน (2PM Thailand Special Edition) เป็นอัลบั้มต่างประเทศอัลบั้มแรกของวงทูพีเอ็ม วางจำหน่ายเมื่อวันที่ 25 มิถุนายน, พ.ศ. 2552 ซึ่งอัลบั้มนี้เป็นอัลบั้มที่รวบรวมเพลงจากซิงเกิลแรก 'Hottest time of the day' พร้อมกับซิงเกิ้ลที่ 2 '2:00PM Time for Change' ในรูปแบบ 2 แผ่นซีดีและดีวีดี วางจำหน่ายเฉพาะที่ประเทศไทยเท่านั้น เนื่องจากความนิยมของแฟบดพลงชาวไทยต่อวงทูพีเอ็ม รวมทั้งมีนิชคุณซึ่งเป็นสมาชิกของวงที่เป็นคนไทยด้วย จึงได้มีการจัดทำอัลบั้มนี้ขึ้นมา ซึ่งจัดจำหน่ายโดย บริษัท โซนี่ มิสิค จำกัด
ด้านยอดขายติดอันดับ 1 ในร้านบีทูเอส, แกลม, แมงป่อง นอกจากนั้น IFPI Thailand (International Federation of the Phonographic Industry) ยังเปิดเผยว่ามียอดจำหน่ายอัลบั้มได้มากที่สุดในสาขาศิลปินต่างประเทศ นับตั้งแต่ เดือนมกราคมถึงกันยายน 2552 มากกว่าศิลปินอื่นอย่างอูทาดะ ฮิคารุ, เลดี้ กาก้า, แบล็กอายด์พีส์, มาดอนน่า, มารายห์ แครี และยังได้รับรางวัลแผ่นเสียงทองคำขาวในประเทศไทยอีกด้วย
รายชื่อเพลง
CD1 DVD
แมงป่องช้างใต้
แมงป่องช้างใต้ (Giant forest scorpion, Giant blue scorpion; ) อาร์โธพอดชนิดหนึ่ง จำพวกแมงป่อง ในกลุ่มแมงป่องช้าง
เป็นแมงป่องช้างที่มีลักษณะคล้ายกับแมงป่องช้างชนิด H. laoticus แต่แตกต่างกันตรงที่ผิวบริเวณส่วนหัวของแมงป่องช้างใต้จะไม่เรียบ มีตุ่มคล้ายตุ่มผดขึ้นกระจายโดยรอบส่วนหัวและบริเวณตา ส่วนหัวจะเรียวกว่า H. laoticus ในตัวเต็มวัยปล้องพิษจะมีสีแดงมองเห็นเด่นชัด
มีขนาดโตเต็มที่ประมาณ 10–12 เซนติเมตร (3.9–4.7 นิ้ว ) เป็นสัตว์ก้าวร้าวเหมือนแมงป่องช้างทั่วไป แม้จะมีพิษแต่ไม่เป็นอันตรายถึงแก่ชีวิตต่อมนุษย์ กินแมลงหรือแมงทั่วไป เช่น แมลงสาบ, จิ้งหรีด, แมงมุม, ตั๊กแตน
พบกระจายพันธุ์ทั่วไปในภูมิภาคเอเชียตะวันออกเฉียงใต้ เช่น มาเลเซีย, ไทย, เวียดนาม, กัมพูชา ในประเทศไทยพบมากทางภาคใต้ แต่ก็มีรายงานพบที่จังหวัดหนองบัวลำภูด้วย
เฉือนคมนายธนาคาร
เฉือนคมนายธนาคาร (半沢直樹 Hanzawa Naoki) เป็นละครโทรทัศน์ชุดจากประเทศญี่ปุ่น ออกอากาศทางสถานีโทรทัศน์ทีบีเอสทีวี ตั้งแต่วันที่ 7 กรกฎาคม 2013 ละครได้เค้าโครงจากนวนิยายเรื่องเดียวกันของ Jun Ikeido โดยเล่าเรื่องราวเกี่ยวกับฮันซาวะ นาโอกิ นายธนาคารจากธนาคารโตเกียวจูโอ หนึ่งในธนาคารที่ใหญ่ที่สุดของญี่ปุ่น เรตติ้งในตอนสุดท้ายของฤดูกาลแรกพุ่งถึง 42.2% ในภูมิภาคคันโต นับเป็นตัวเลขที่สูงที่สุดของละครโทรทัศน์ในยุคเฮเซ
หลังจากประสบความสำเร็จในฐานะซีรีส์ที่มีผู้ชมมากที่สุดในญี่ปุ่น เฉือนคมนายธนาคาร ยังได้รับการดัดแปลงเป็นละครโทรทัศน์ในไต้หวันและฮ่องกง และจากการสำรวจความนิยมสำหรับการแสดง เฉือนคมนายธนาคาร ได้รับคะแนนสูงสุดในรอบสามทศวรรษของละครโทรทัศน์ญี่ปุ่น    นอกจากนี้ เฉือนคมนายธนาคาร ยังได้ออกอากาศในต่างประเทศทั้งในไต้หวัน, ฮ่องกง และไทย รวมถึงในจาเมกา และหมู่เกาะมาร์แชลล์ ซึ่งจัดจำหน่ายโดยมูลนิธิญี่ปุ่นในบางประเทศในละตินอเมริกา เช่น เม็กซิโก  และปารากวัย โดยมีการให้เสียงในภาษาสเปน
มีการประกาศฤดูกาลที่สองในปี 2019 ซึ่งกำหนดไว้สำหรับฤดูใบไม้ผลิปี 2020 แต่เนื่องจากการระบาดของไวรัสโควิด-19 ในประเทศญี่ปุ่น การออกอากาศและการถ่ายทำละครจึงถูกเลื่อนออกไป ฤดูกาลที่สองที่ออกอากาศในญี่ปุ่นเริ่มออกอากาศในเดือนกรกฎาคมจนถึงเดือนกันยายน 2020 โดยออกอากาศทั้งหมด 10 ตอน
ภาคโอซากะ
ฮันซาวะ นาโอกิ เข้าทำงานในธนาคารซังเกียวจูโอ (หนึ่งในผู้บุกเบิกธนาคารโตเกียวจูโอ ก่อนที่จะควบรวมกิจการกับธนาคารโตเกียวไดอิจิ) และกลายเป็นหัวหน้าแผนกสินเชื่อที่สาขาโอซากะนิชิ เขาถูกบังคับโดยผู้จัดการสาขาอาซาโนะ ให้ปล่อยเงินกู้แบบไม่มีหลักประกันจำนวน 500 ล้านเยนให้กับนิชิโอซากาสตีล อย่างไรก็ตาม นิชิโอซากะสตีลได้ล้มละลาย ทั้งประธาน ฮิงาชิดะ มิซูรุ และเงินกู้ 500 ล้านเยนหายไป อาซาโนะได้โยนความผิดให้ฮันซาวะและสั่งให้เขาหาทางนำเงินกู้ 500 ล้านเยนกลับคืน ฮันซาวะร่วมมือกับคิโยฮิโกะ ทาเคชิตะ ซึ่งธุรกิจของเขาต้องสูญเสียไปจากความเสียหายหลักประกันจากการล้มละลายของนิชิโอซากะสตีล ทั้งสองพบว่าทั้งหมดเป็นแผนการที่อาซาโนะและฮิงาชิดะวางแผนขึ้น เพื่อแข่งกับเวลาและการสอบสวนของสำนักงานสรรพากร ฮันซาวะสามารถนำเงินกู้ทั้งหมด 500 ล้านเยนคืนให้กับธนาคารได้ ฮันซาวะปรารถนาที่จะเปิดโปงอาซาโนะต่อสื่อ แต่ด้วยความเห็นใจต่อภรรยาและครอบครัวของเขา เขากลับใช้หลักฐานของเขาในการต่อต้านอาซาโนะ เพื่อให้แน่ใจว่าลูกน้องของเขาจะได้รับการเลื่อนตำแหน่งให้อยู่ในตำแหน่งที่พวกเขาเลือก ต่อจากนั้น ฮันซาวะได้รับการเลื่อนตำแหน่งให้เป็นรองผู้จัดการฝ่ายปฏิบัติการที่ 2 ที่สำนักงานใหญ่ของธนาคารในโตเกียว
ภาคโตเกียว
หนึ่งปีต่อมา ฮันซาวะได้รับมอบหมายให้ดูแลโรงแรมอิเซะชิมะ ซึ่งกู้เงิน 20,000 ล้านเยนจากธนาคารโตเกียวจูโอ โรงแรมประสบกับการขาดทุนถึง 12,000 ล้านเยน และด้วยการตรวจสอบของหน่วยงานกำกับการให้บริการทางการเงิน (FSA) ธนาคารอาจต้องจัดหาเงินสำรองเผื่อหนี้สงสัยจะสูญเป็นจำนวนกว่า 150,000 ล้านเยนหากโรงแรมอิเซชิมะถูกระบุว่าล้มละลาย ฮันซาวะพบว่ากรรมการผู้จัดการโอวาดะ อยู่ในแนวหน้าในการให้เงินกู้แก่โรงแรมอิเซะชิมะ แม้ว่าจะมีหลักฐานมากมายที่แสดงว่าโรงแรมมีฐานะการเงินไม่ดี ขณะเดียวกันคนโดะ เพื่อนของฮันซาวะที่ทำงานอยู่ที่ทามิยะ อิเล็กทริก พบว่าโอวาดะอยู่เบื้องหลังเงินกู้ทางอ้อมให้กับลาฟไฟต์ บริษัทแฟชั่นที่มีภรรยาของโอวาดะเป็นเจ้าของ ฮันซาวะนำหลักฐานนี้ไปฟ้องโอวาดะต่อหน้าที่ประชุมคณะกรรมการ ส่งผลให้ผู้อำนวยการโอวาดะถูกพบว่าผิด เพื่อแก้แค้นการตายของพ่อ ฮันซาวะบังคับให้โอวาดะคุกเข่าลงต่อหน้าเขาและขอโทษสำหรับการกระทำของเขาต่อหน้าสมาชิกคณะกรรมการทุกคน แม้ว่าหัวหน้างานและประธานไม่เห็นด้วย ในระหว่างฉากสุดท้าย ประธานนาคาโนะวาตาริได้ลดตำแหน่งโอวาดะ ในขณะที่ฮันซาวะถูก "โยกย้าย" จากธนาคารไปยังหลักทรัพย์โตเกียวเซ็นทรัล
การล้อมโอซากะ
การล้อมโอซากะ (大坂の陣) เป็นชุดของการต่อสู้ที่ดำเนินการโดยรัฐบาลโชกุนโทกูงาวะของญี่ปุ่นกับตระกูลโทโยโตมิ และจบลงด้วยการทำลายล้างตระกูลโทโยโตมิ โดยแบ่งออกเป็นสองช่วง (การรบในฤดูหนาวและฤดูร้อน) และกินเวลาตั้งแต่ปี ค.ศ. 1614 ถึง 1615 การล้อมได้ยุติการต่อต้านรัฐบาลโชกุนครั้งใหญ่ครั้งสุดท้าย การสิ้นสุดของความขัดแย้งบางครั้งเรียกว่าการสงบศึกเก็นนะ (元和偃武) เพราะศักราชถูกเปลี่ยนจากเคโชเป็นเก็นนะทันทีหลังจากการล้อมสิ้นสุดลง
เบื้องหลัง
เมื่อโทโยโตมิ ฮิเดโยชิถึงแก่อสัญกรรมในปี ค.ศ. 1598 ญี่ปุ่นก็ตกอยู่ภายใต้การปกครองของสภาผู้อาวุโสทั้งห้า ซึ่งโทกูงาวะ อิเอยาซุมีอำนาจสูงสุด หลังจากเอาชนะอิชิดะ มิตสึนาริในยุทธการที่เซกิงาฮาระในปี ค.ศ. 1600 อิเอยาซุก็ปกครองญี่ปุ่นด้วยตัวเองและล้มเลิกสภา ในปี ค.ศ. 1603 รัฐบาลโชกุนโทกูงาวะได้ก่อตั้งขึ้น โดยมีเมืองหลวงอยู่ที่เอโดะ ฮิเดโยริซึ่งเป็นลูกชายคนเดียวของฮิเดโยชิและแม่ของเขาคือโยโดะ โดโนะได้รับอนุญาตให้อยู่ที่ปราสาทโอซากะ ป้อมปราการที่เคยเป็นที่อยู่อาศัยของฮิเดโยชิ และฮิเดโยริยังคงถูกกักขังอยู่ในปราสาทแห่งนี้เป็นเวลาหลายปี นอกจากนี้ เพื่อเป็นกลไกในการควบคุม เห็นพ้องกันว่าในปี ค.ศ. 1603 เขาจะแต่งงานกับลูกสาวของฮิเดตาดะคือเซ็นฮิเมะที่เกี่ยวข้องกับทั้งสองตระกูล อิเอยาซุพยายามสร้างระบอบการปกครองที่ทรงอำนาจและมั่นคงภายใต้การปกครองของตระกูลของเขาเอง มีเพียงโทโยโตมิที่นำโดยโทโยโตมิ ฮิเดโยริ ลูกชายของฮิเดโยชิภายใต้อิทธิพลของโยโดะ โดโนะแม่ของเขาเท่านั้นที่ยังคงเป็นอุปสรรคต่อเป้าหมายนั้น
โบว์ลิ่งในกีฬาแห่งชาติครั้งที่ 41 – ทีมชาย 3 คน
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ลาปลาตา
ลาปลาตา (La Plata) เป็นเมืองหลักของรัฐบัวโนสไอเรส ประเทศอาร์เจนตินา จากข้อมูล ค.ศ. 2001 มีประชากร 186,524 คน เมืองนี้ก่อตั้งอย่างเป็นทางการเมื่อวันที่ 19 พฤศจิกายน ค.ศ. 1882 มีการวางผังเมืองคล้ายกรุงวอชิงตันดีซี ของสหรัฐอเมริกา เป็นเมืองท่าที่มีท่าเรือขนาดใหญ่ มีการบรรจุหีบห่อเนื้อสัตว์ อุตสาหกรรมกลั่นน้ำมันและอุตสาหกรรมเคมี เคยใช้ชื่อว่า เอบาเปรอนซิตี (Eva Perón City; Ciudad Eva Perón) ระหว่างปี ค.ศ. 1952 - 1955
ดูมา
ดูมา (دوما) เป็นเมืองในประเทศซีเรีย ห่างจากเมืองดามัสกัสทางตะวันออกเฉียงเหนือไป 10 km เมืองนี้เป็นศูนย์กลางของจังหวัดควบคุม (ซึ่งรวมกับจังหวัดควบคุมดารากัส) เมืองนี้ยังเป็นศูนย์การบริหารของอำเภอดูมา เมืองนี้เป็นเมืองที่ใหญ่อยู่ในภูมิภาคที่รู้จักกันในนามกรูตา ซึ่งเหมาะกับการตั้งถิ่นฐานนอกเมืองไปทางทิศตะวันออกและทิศใต้ของดามัสกัส
ปรัชญาจิตวิทยา
ปรัชญาจิตวิทยา กล่าวถึงประเด็นจำนวนมากที่เกี่ยวกับรากฐานของทฤษฎีจิตวิทยาสมัยใหม่
ภาพรวม
ปรัชญาจิตวิทยาศึกษาในประเด็นญาณวิทยาซึ่ง เกี่ยวข้องกับวิธีวิทยาของการตรวจสอบทางจิตวิทยา ตัวอย่างเช่น:
ประเด็นอื่นในปรัชญาจิตวิทยา คือ ปัญหาเชิงปรัชญาเกี่ยวกับธรรมชาติของจิต สมอง และ การรับรู้   บางทีอาจเป็นความคิดทั่วไปซึ่งเป็นส่วนหนึ่งของวิทยาศาสตร์การรับรู้ หรือ ปรัชญาจิต เช่น:
ปรัชญาจิตวิทยายังติดตามผลงานร่วมสมัยที่ดำเนินการอย่างใกล้ชิดกับประสาทวิทยาการรับรู้  จิตวิทยาวิวัฒนาการ และ ปัญญาประดิษฐ์  เช่น การตั้งคำถามว่าปรากฏการณ์ทางจิตวิทยาสามารถอธิบายโดยใช้วิธีทางประสาทวิทยา  ทฤษฎีวิวัฒนาการ  และการสร้างแบบจำลองคอมพิวเตอร์ได้หรือไม่    แม้ว่าสิ่งเหล่านี้จะเกี่ยวข้องกับสาขาอื่นอย่างใกล้ชิด แต่ก็ยังมีความกังวลบางประการเกี่ยวกับความเหมาะสมของการนำวิธีการทางจิตวิทยามาใช้   ความกังวลดังกล่าว ได้แก่  จิตวิทยาซึ่งเกี่ยวกับการศึกษาปัจเจกบุคคลในฐานะระบบประมวลผลข้อมูล (ดู Donald Broadbent ) ซึ่งเป็นอิสระจากสิ่งที่เกิดขึ้นในสมอง (แม้ว่านักจิตวิทยาส่วนใหญ่เห็นพ้องกันว่าสมองบางส่วนเป็นสาเหตุที่ทำให้เกิดพฤติกรรม (ดู supervenience )   จิตใจจะเป็น "เส้นลวดที่แข็ง" (hard-wired) ซึ่งเพียงพอสำหรับการตรวจสอบเชิงวิวัฒนาการจะประสบผลสำเร็จหรือไม่ และรูปแบบการคำนวณจะสามารถทำอะไรได้ไปมากกว่าการนำเสนอทฤษฎีการรับรู้ที่เป็นไปได้ซึ่งสิ่งนี้จะสามารถบอกอะไรเราเกี่ยวกับจิตใจได้หรือไม่ (Fodor & Pylyshyn 1988)
ปรัชญาจิตวิทยาเป็นศาสตร์ที่มีพื้นที่ค่อนข้างใหม่ เพราะจิตวิทยาที่มี "ความเป็นวิทยาศาสตร์" - เป็นจิตวิทยาที่สนับสนุนวิธีการทดลองทางวิทยาศาสตร์มากกว่าการครุ่นคิด   สิ่งนี้มีอิทธิพลต่อการศึกษาจิตวิทยาในปลายยุคศตวรรษที่ 19 เท่านั้น   หนึ่งในปรัชญาจิตวิทยาที่เกี่ยวข้อง คือ การประเมินข้อดีของสำนักจิตวิทยาต่าง ๆ ที่มีการนำมาใช้  ตัวอย่างเช่น  การใช้จิตวิทยาการรับรู้ ของสภาพจิตใจภายในซึ่งอาจเปรียบเทียบกับสำนักพฤติกรรมนิยม  และการพิจารณาเหตุผลสำหรับการปฏิเสธแนวคิดพฤติกรรมนิยมที่แพร่หลายในช่วงกลางศตวรรษที่ 20